търговци и ползватели, и ги прикани да вземат участие.
 (6)
 Заинтересованите страни имаха възможност да представят коментари относно започването на разследването и да поискат да бъдат изслушани от Комисията и/или от служителя по изслушванията при търговските процедури.
 (7)
 Проведено бе изслушване със Saudi Basic Industries Corporation (SABIC), в рамките на което то участва заедно с Arabian Petrochemical Company (Petrokemya), Eastern Petrochemical Company (SHARQ), Jubail United Petrochemical Company (United), SABIC Italia S.r.l, SABIC Petrochemicals B.V., Saudi Kayan Petrochemical Company (Saudi Kayan), Saudi Yanbu Petrochemical Company (Yanpet) и Yanbu National Petrochemical Company (Yansab).
 (8)
 Изслушвания се проведоха и с Arteco NV (Arteco), Indorama group, Oxyde Belgium BV (Oxyde), Mitsubishi Corporation (Mitsubishi), Комитета на производителите на полиетилентерефталат (РЕТ) в Европа (CPME) и HELM AG (Helm).
 1.3. Коментари относно започването
 (9)
 Комисията получи коментари относно започването на процедурата от:
 —
 мисията на Кралство Саудитска Арабия,
 —
 жалбоподателя,
 —
 ExxonMobil Petroleum & Chemical BV (ExxonMobil),
 —
 SABIC, което представи коментарите си заедно с Petrokemya, SHARQ, United, SABIC Italia S.r.l, SABIC Petrochemicals B.V., Saudi Kayan, Yanpet и Yansab,
 —
 CPME,
 —
 Международния комитет за изкуствена коприна и синтетични влакна (CIRFS),
 —
 Mitsubishi,
 —
 HELM,
 —
 Oxyde,
 —
 Proviron Industries nv (Proviron), и
 —
 Arteco.
 1.3.1. Коментари относно дъмпинга
 (10)
 По отношение на оценката на дъмпинга Mitsubishi изтъкна, че предвид факта, че индексите на цените имат съществена роля за начина, по който МЕГ се продава в Съюза, Комисията следва да проучи възможността предполагаемият дъмпинг да не се дължи на преднамерена търговска политика, а по-скоро просто да е бил причинен от наблюдавани във времето различия в тенденциите по отношение на индексите в рамките на Съюза и извън него. Договорните цени се съгласуват чрез договаряне на отстъпки спрямо различни индекси, а договорите обикновено са с продължителност 1 или 2 години. Производителите, договарящи цени при едногодишен или двугодишен договор, няма да знаят дали в крайна сметка ще има разлика в цените между техните договори за Съюза и тези извън него до момента, в който настъпи сетълментът на договора и цените бъдат определени и платени.
 (11)
 Жалбоподателят отговори, че ролята на използвания ценови показател на Съюза е надценена и изтълкувана погрешно. Този индекс представлява посочването на цена в Съюза в даден момент, която е резултат от равновесието между търсенето и предлагането, основано на множество купувачи и продавачи. Подалите жалба производители от Съюза не могат да контролират или манипулират този индекс, тъй като те се занимават само с продажби.
 (12)
 Жалбоподателят отговори, като припомни, че констатацията за дъмпинг е изцяло обективно сравнение между нормалната стойност и експортната цена. Концепцията за умисъл не е присъща за правилата за определяне на дъмпинга.
 (13)
 Анализът на доказателствата, предоставени от жалбоподателите, в съответствие с принципите на член 2 от основния регламент доведе до заключението, че жалбата съдържа достатъчно доказателства за дъмпинг на пазара на ЕС.
 (14)
 По-специално жалбоподателят е предоставил достатъчно доказателства за експортната цена и нормалната стойност, показващи, че дъмпинговите маржове са значителни. Данните, на които се основава нормалната стойност, са подкрепени от достатъчно доказателства, както бе потвърдено от анализа на службите на Комисията. При